Tssnta tskla tamazight ittyaran ar tskar tisurifin ns timzwra ar tsiggil s imghri,(lecteur) ar tsiggil s uzrf anamun, mqqar nit sul ggutnt tsiwagh,(empêchements) tin brra d tin jaj, ass xf umas, ar ttidu s dat, ar tsmun tirimitin(experiences) ar tkkat s izuran g wakal,
Anawn akw n tskla tamadlant tmmagh tskla tamazight ad tn tsnnubgi,(hospitalier) acku s mk ann rad d tssudf(tsskcm) idammn imaynutn, rad trzm iggura(portes) yadn i tarwa ns, ilmma rad tmsawad d tskliwin timadlanin, rad darsnt tamz, tfk asnt.
Tidt ad ad s tssn Tzlgha n Tirra lli iluln g wayyur n yulyuz g usggwas n 2009 llig tsmun uggwar n simarw(20) n tmaratin d imaratn ad munn i yan wawttas : (but) ad sbughlun tirra s tutlayt tamazight.
Zg ass ann ar ass ad tsnmala Tzlgha krad inmuggarn n tussna, amggaru gisn illa g wass 27-2-2010 g usagraw n usalmad g tmdint n ugadir, ittuwzlay i (tighriwin tinfranin g tadla n tmdyazt ittyaran), uzrn(participer) gis isalmadn ad :
1- Muhmmad Elfrxsi lli yuran xf wawlaf anmdyaz(image poetique) g tadla n tmdyazt tamazight tatrart, adris lli yura muhmma Elfrxsi iska t s yat tutlayt tamazight izdgn, iga inzgi ad ig g tmdrust n idrisn n ufran amazigh atrar.
2- Racid Jadal, lli yuran xf ummutti n tmdyazt tamazight zg tallit tamiwant(oral) ar tallit n tirra, g udris ns lli ittyran s tfransist, immagh usalmad ad d issaghw idis(influence) n tmiwant g tadla n tmdyazt ittyaran.
3- Iyad Muhmmad lli iskan adris ns awd ntta s tfransist, izli tighri ns tanfrant i tadla n tmdyazin n Ali Azayku(Izmuln)awd ntta, isrs xf wawlaf ismurgn g tmdyazt n uzayku, daddas n imdyazn.
4- Larbi Mummuc: iga(Tagldit n tiggas) tadla n tmdyazin n Usus muhmmad d umrnu lli xf iska tighri ns tanfrant, isrs attas xf tngalt g tmdyazt tamazight, lli mmi iga wawlaf yan g ifrdisn ns imqqrann.
Idfar d tinnawin n isalmadn, yan umyanna idran.
Iga g usnfar( n Tzlgha n Tirra ad munn idrisn n unmuggar n tussna amzwaru, d unmuggar ad wiss krad ad gn adlis amzwaru lli rad tdi tzlgha n Tirra.
Timzwura n tsurifin n ufran amazigh
Tssnta tskla tamazight ittyaran ar tskar tisurifin ns timzwra ar tsiggil s imghri,(lecteur) ar tsiggil s uzrf anamun, mqqar nit sul ggutnt tsiwagh,(empêchements) tin brra d tin jaj, ass xf umas, ar ttidu s dat, ar tsmun tirimitin(experiences) ar tkkat s izuran g wakal,
kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn